ועדת הכספים, כנסת 18, פרוטוקול מספר 41, 2009-06-08 10:00

חברי הוועדה: רחל אדטו חיים אורון שי חרמש יעקב אדרי אחמד טיבי שלי יחימוביץ אמנון כהן אלכס מילר ציון פיניאן פאינה קירשנבאום מירי רגב רונית תירוש מוזמנים: יעקב ליצמן – סגן שר הבריאות אבי ישראלי –מנכ"ל משרד הבריאות אילן סופר – סמנכ"ל תקצוב, משרד הבריאות יהודה רון – סמנכ"ל תכנון ובינוי, משרד הבריאות טליה אגמון – עו"ד, לשכה משפטית, משרד הבריאות מיטל גבאי – עו"ד, משרד הבריאות טוביה חורב – סמנכ"ל כלכלת בריאות, משרד הבריאות ניר קידר – תקציבן, משרד הבריאות רועי סינגר – מתמחה מנכ"ל, משרד הבריאות שלומה קרפיבקי לוין – סגנית סמנכ"ל תיקצוב, משרד הבריאות הרצל בהרב – אגף התקציבים, משרד הבריאות דוד גרשנוביץ – חשב המשרד, משרד הבריאות משה בר סימן טוב – אגף התקציבים, משרד האוצר אלי בראל – עוזר לסגן החשכ"ל, משרד האוצר שחר צדוק – דובר, המשרד לענייני גמלאים ברברה סבירסקי – מרכז אדווה דוד קשאני – פורום הדיור הציבורי מנהל הוועדה: טמיר כהן רשמה: יפעת שפרכר תקציב משרד הבריאות

משה גפני: על סדר היום סקירת סגן שר הבריאות, הרב יעקב ליצמן.

משה גפני: אני רוצה להקדים ולומר שאני מברך את סגן השר שכבר בתקופה הקצרה שהוא נמצא במשרד הבריאות אנחנו מרגישים שינויים שנדרשנו להם בשנים קודמות.

משה גפני: הפעם זה נעשה בקצב הרבה יותר גבוה ממה שהיה בעבר.

משה גפני: הפעם אנחנו נאלצים לקיים את הדיון עוד לפני שהתקציב הגיע למליאת הכנסת.

משה גפני: קיימנו דיון עם שר האוצר, קיימנו דיון עם שר החקלאות.

משה גפני: היום אנחנו מקיימים דיון עם סגן שר הבריאות.

משה גפני: זה בניגוד לתקופה שלך, הרב ליצמן, בוועדת הכספים.

משה גפני: אנחנו מנסים לקדם את העניין של דיוני התקציב עוד לפני שהתקציב הגיע לכאן.

משה גפני: על פי בקשתו של חבר הכנסת חיים אורון יתקיים דיון על מכרוז האשפוז הסיעודי.

משה גפני: החלק הראשון של הדיון יהיה סקירת שר הבריאות.

משה גפני: מאוד חשוב להתייחס לנושא של שפעת החזירים, לנושא פגועי הנפש ולכל הדברים שעומדים על סדר היום במשרד הבריאות, כמו הנושא של השר"פ וכל מה שמלווה לעניין הזה.

יעקב ליצמן: תודה רבה, כבוד יושב-הראש.

יעקב ליצמן: אני מברך אותך.

יעקב ליצמן: הכסא הזה היה מאוד יקר לי.

יעקב ליצמן: אני מברך אותך בכל ליבי.

יעקב ליצמן: אני מייחס לוועדת הכספים חשיבות רבה מאוד.

יעקב ליצמן: אני רוצה להביא לידיעת

יעקב ליצמן: כם את תקציב המשרד, את מדיניות המשרד ואת השינויים שרוצים לעשות ועשינו כבר.

יעקב ליצמן: את השינויים שצריך לעשות לא נראה לי שאפשר יהיה לעשות כל כך מהר.

יעקב ליצמן: יש את הנושא של שפעת החזירים שמגיעה ממקסיקו, מדרום אמריקה.

יעקב ליצמן: השפעת הזאת הייתה בכנסת אתמול.

יעקב ליצמן: העברנו את מדיניות המשרד לרופא הכנסת.

יעקב ליצמן: רופא הכנסת מטפל כפי שצריך.

יעקב ליצמן: אין משהו מיוחד בכנסת שאין בכל המקומות.

יעקב ליצמן: כמובן שנדרשת זהירות.

יעקב ליצמן: יש לנו היום הרבה יותר מקרים .

יעקב ליצמן: כל יום יש 5,6 מקרים.

יעקב ליצמן: ברוך ה' מדובר במקרים קלים.

יעקב ליצמן: במידה מסוימת אפילו יותר קלים מאשר בהתחלה.

יעקב ליצמן: ללא ספק צריך לטפל בהם.

יעקב ליצמן: זה לא עניין שאפשר לזלזל בו.

יעקב ליצמן: יש תרופה בשם "תמיפלו".

יעקב ליצמן: כרגע יש לנו במחסן 18% או קצת יותר.

יעקב ליצמן: אנחנו נגיע ל30%.

יעקב ליצמן: הזמנו.

יעקב ליצמן: יש בדרך.

יעקב ליצמן: הפחד בעולם הוא שבחורף השפעת הרגילה תתערבב עם שפעת החזירים ולא תהיה תרופה.

יעקב ליצמן: כשהייתי בז'נבה דיברו על כך שיהיה חיסון.

יעקב ליצמן: רבותי, אין חיסון.

יעקב ליצמן: הם דיברו על כך שכבר ביולי יהיה חיסון.

יעקב ליצמן: אני לא רואה את החיסון לפני נובמבר, דצמבר.

יעקב ליצמן: אני לא רואה מצב שהולך להיות חיסון לזה.

יעקב ליצמן: דווקא הצעתי בז'נבה שנבצע את החיסון של השפעת הרגילה ובכך נמנע את הערבוב דרך החיסון הרגיל שאנשים מקבלים.

יעקב ליצמן: לא בטוח שיהיו מספיק חיסונים.

ציון פיניאן: חיסון נוסף?

יעקב ליצמן: אני מדבר על החיסון הרגיל היות ואין חיסון לשפעת החזירים.

משה גפני: יש מציאות שלא מתגברים על זה?

יעקב ליצמן: הבעיה היא בחולים מדור שני.

יעקב ליצמן: זה קצת מטריד.

יעקב ליצמן: המדיניות בהתחלה הייתה שאמרנו לא לנסוע למקסיקו.

יעקב ליצמן: אנחנו בודקים.

יעקב ליצמן: כרגע השיא הוא בארצות הברית.

יעקב ליצמן: יש לנו בנמל התעופה מרפאה שבה אנחנו בודקים.

יעקב ליצמן: זה פחות או יותר לגבי שפעת החזירים.

שלי יחימוביץ': איך אנחנו ביחס לארצות הברית?

יעקב ליצמן: שם יש יותר.

אבי ישראלי: שם לא בודקים את כל המקרים אלא רק את הקשים.

אבי ישראלי: בבתי ספר הם בדקו.

אבי ישראלי: את כל השאר הם לא בדקו.

יעקב ליצמן: בערב שבועות כמה בתי ספר חרדים בפלטבוש בניו-יורק נסגרו.

יעקב ליצמן: היה לנו שיתוף פעולה עם ירדן, עם הרשות הפלסטינית.

יעקב ליצמן: עם מצרים פחות.

יעקב ליצמן: קצת התלוננו על זה.

יעקב ליצמן: סך הכל המצב הוא תחת שליטה.

יעקב ליצמן: אני רוצה לדבר על מדיניות המשרד בנושאים שונים.

יעקב ליצמן: על הנושא של הקודים נדבר בסוף.

יעקב ליצמן: הנושאים עלו לאחרונה על סדר היום של הכנסת ועל סדר היום הציבורי.

יעקב ליצמן: יש את הנושא של הפריפריה מול המרכז, את ההוצאה הפרטית מול ההוצאה הציבורית, את המדיניות של אנשים שאין להם כסף לתרופות.

יעקב ליצמן: הרפואה של הפריפריה זאת לא הרפואה של המרכז.

יעקב ליצמן: צריך תיקון גדול ושיפור גדול בפריפריה.

יעקב ליצמן: משרד הבריאות עשה כמה דברים כדי לנסות ולשפר את הדברים.

יעקב ליצמן: יש דברים שאני בטוח שתסכימו איתי, יש דברים שאני בטוח שלא תסכימו איתי.

יעקב ליצמן: אי מדבר על השר"פ.

יעקב ליצמן: סך הכל מנסים לעשות מדיניות שתהיה טובה לכולם.

יעקב ליצמן: המצב בפריפריה הוא כזה שהרפואה פחות טובה.

יעקב ליצמן: זה לא סוד.

יעקב ליצמן: ועדת הכספים אישרה כשהייתי יושב-ראש 5 MRI.

יעקב ליצמן: זה היה תקוע בוועדת העבודה והרווחה כי לא הסתדרו שם כל מיני דברים.

יעקב ליצמן: אני חייב להזכיר את יושב הראש חיים כץ שאישר את זה מיד כשביקשתי.

יעקב ליצמן: זה יצא לדרך במכרז.

יעקב ליצמן: הכוונה במכרז זה שאת הMRI הנוספים תקבל הפריפריה.

יעקב ליצמן: זה לבד יוסיף לרפואת הפריפריה.

משה גפני: למה בעידן הזה הMRI צריך אישור?

משה גפני: זה נראה משהו אנכרוניסטי.

יעקב ליצמן: היה מאבק קשה עם האוצר.

יעקב ליצמן: אני בעד שכולם יקבלו .

יעקב ליצמן: הם טוענים שבעידן של הMRI כולם ילכו לMRI וזה הרבה כסף.

יעקב ליצמן: אחד הדברים שהם הכריחו זה להוריד את המחיר של MRI.

יעקב ליצמן: אני אדרוש עוד MRI אחרי שנסיים את החלוקה.

יעקב ליצמן: אל תשכח שהיו כמה ניידים שניסינו שיהיו קבועים.

יעקב ליצמן: MRI זה לא לוקסוס, זה חלק מהרפואה.

יעקב ליצמן: אנחנו בודקים את האפשרות להכניס את הMRI כשעושים ניתוח.

יעקב ליצמן: זה שיפור עצום.

שלי יחימוביץ': הם חושבים שאם אתה שם MRI כולם יבואו.

רחל אדטו: בזמנו היה מאבק על הCT בפריפריה ולא בפריפריה.

רחל אדטו: ברור שהויכוח יהיה מיותר בעוד מספר שנים.

משה גפני: השאלה מה יהיה עד אז.

רחל אדטו: היצע גורם לביקוש.

רחל אדטו: הפחד הוא שאם זה יהיה זמין יותר ויותר אנשים ישתמשו בזה.

יעקב ליצמן: מבחינה בריאותית MRI יותר בריא מCT.

יעקב ליצמן: גם את זה צריך לקחת בחשבון.

יעקב ליצמן: מדובר בפחות קרינה.

רחל אדטו: אנחנו מברכים על ה-MRI הנוכחיים.

יעקב ליצמן: יש מכרז.

יעקב ליצמן: הדגש צריך להיות במקומות שאין.

יעקב ליצמן: דבר נוסף שאנחנו בודקים זה הקמת קופת חולים חמישית.

יעקב ליצמן: אני מקווה שזה יהיה בצפון.

יעקב אדרי: בהחלטת הממשלה כתוב שזה בצפת.

יעקב ליצמן: זה יהיה בפריפריה.

יעקב ליצמן: זה לא יהיה בחיפה.

יעקב ליצמן: אני אומר לאוצר שלפני שמחפשים את החמישית שיתנו את הרביעית.

יעקב ליצמן: את הרביעית אני לא רואה.

יעקב ליצמן: קודם כל צריך לבסס .

יעקב ליצמן: עד היום יש שלוש ומשהו.

יעקב ליצמן: אני לא יודע מה זה רביעי, חמישי.

יעקב ליצמן: אין לי מושג.

יעקב ליצמן: אני לא נלחמתי נגד זה.

יעקב ליצמן: דבר נוסף שאנחנו בודקים זה מתן אפשרות להקים כימותרפיה בצפת.

יעקב ליצמן: אנחנו בודקים אפשרות להקים יחידה או מחלקה בזיו.

יעקב ליצמן: משרד הבריאות הוא זה שייתן את הציוד.

יעקב ליצמן: דיברתי עם פרופ' ביאר על כך שרמב"ם יפעיל את זה.

יעקב ליצמן: התפעול יהיה של רמב"ם.

יעקב ליצמן: צריך מיומנות, רפואה.

יעקב ליצמן: אין מספיק רופאים במחלקות האלו.

יעקב ליצמן: אנחנו בודקים את האפשרות.

יעקב ליצמן: פרופ' ביאר הסכים.

יעקב ליצמן: ייקח קצת זמן.

יעקב ליצמן: בודקים את האפשרות לעשות את זה.

יעקב ליצמן: דבר נוסף זה ההסכם בין האוצר למשרד הבריאות בתקציב 2010.

יעקב ליצמן: אנחנו קיבלנו 60 מיליון שקל ציוד לפריפריה.

יעקב ליצמן: אני חושב שצריך להעלות את הרמה של בתי החולים כך שלא הכל יעבור למרכז.

יעקב ליצמן: אני הולך לחזק בדרום ובשאר המקומות שבהם צריך חיזוק.

יעקב ליצמן: החלטה ראשונה שלי כסגן שר היא לא לסגור את טיפול נמרץ בקרית שמונה.

יעקב ליצמן: זה חיוני.

יעקב ליצמן: צריך מיון קדמי.

יעקב ליצמן: אני מחפש דרך לעשות את זה עם עוד שותפים כך שהתפעול לא יהיה רק של משרד הבריאות.

יעקב ליצמן: אני רוצה לפתוח במגזר הערבי ובמקומות רחוקים כך שתהיה 24 שעות רפואה.

יעקב ליצמן: אני רוצה שתהיה אפשרות לכל אדם לקבל מענה רפואי מיידי.

יעקב ליצמן: עכשיו נדבר על הנושא של ההשתתפות העצמית, מה שנקרא הוצאה פרטית מול הוצאה רגילה.

יעקב ליצמן: נכון שההוצאה הפרטית עלתה.

יעקב ליצמן: אי אפשר להתעלם מזה.

יעקב ליצמן: ביטלתי את ההסכם הראשון.

יעקב ליצמן: השתתפות של הורים בטיפות חלב עלה 580 שקל לילד.

יעקב ליצמן: ביטלתי את זה.

שלי יחימוביץ': איזה פרמטרים נמצאים?

אבי ישראלי: שליש זה רפואת שיניים.

אבי ישראלי: ביטוח משלים שעושים בחברות ביטוח פרטיות זה 12%, ביטוח משלים של קופות חולים זה 16%, משקפים ועדשות מגע זה 7%, תרופות זה 21% והשאר אלה דברים אחרים.

אבי ישראלי: אותנו זה מאוד מטריד.

שלי יחימוביץ': אלה הדברים שיש עליהם בקרה?

אבי ישראלי: זה כל מה שבן אדם מוציא.

אבי ישראלי: אין פה צה"ל.

שלי יחימוביץ': זה לרבות קניית תרופות בלי מרשם?

אבי ישראלי: זה מתחלק לתרופות עם מרשם ותרופות ללא מרשם.

אבי ישראלי: שיניים לא גדל כמעט בכלום.

אבי ישראלי: מתוך כל ההוצאות שיניים נשאר אותו דבר.

אבי ישראלי: מדובר ב-12%.

אבי ישראלי: התרופות גדלו משנת 1997 ל2007.

שלי יחימוביץ': זה קשור בתחלואה?

אבי ישראלי: זה כולל הכל.

אבי ישראלי: היקף שוק הוויטמינים הוא יחסית קטן.

חיים אורון: זה 3 מיליארד.

אבי ישראלי: אנחנו בעד שיקטינו את המיסוי כי זה מס לא צודק.

רחל אדטו: איפה החלק של תרופות מצילות חיים?

אבי ישראלי: מעט מאוד.

חיים אורון: מדובר ב-3 מיליארד שקל שנכנס לתקציב שהחולים הם אלה שמממנים את זה במקום שהמדינה תממן את זה.

יעקב ליצמן: יש את העשירים שמקבלים בחברות ביטוח את כל התרופות.

יעקב ליצמן: החלשים לא יכולים.

יעקב ליצמן: זה הויכוח.

יעקב ליצמן: היום יש לי פגישה עם שר האוצר.

יעקב ליצמן: אני מתכוון להגיע להסדר שעשינו כאן בוועדת הכספים.

יעקב ליצמן: אני הולך לעשות ועדת סל תרופות חדשה.

יעקב ליצמן: אני מתכוון למנות שופט לוועדה.

יעקב ליצמן: עוד לא החלטתי מי יהיה יושב-ראש.

יעקב ליצמן: אני רוצה שיהיה שופט.

יעקב ליצמן: יהיו קריטריונים מסודרים.

יעקב ליצמן: צריכים לעשות שינויים גדולים בנושא.

יעקב ליצמן: צריך לבדוק אפשרות של טיפולי שיניים לכל האוכלוסייה.

יעקב ליצמן: האוצר יסכים איתי בנושא של טיפולי שיניים.

יעקב ליצמן: ברור לי שטיפול שיניים חייב לקבל פטור מגיל מסוים.

יעקב ליצמן: אני רוצה לבטל את ההשתתפות העצמית של מבוגרים מגיל 70.

יעקב ליצמן: אני לא רוצה להגיע למצב שאנשים מבוגרים יגידו שאין להם כסף לתרופות.

יעקב ליצמן: אנחנו עושים בדיקה רצינית של העלויות.

יעקב ליצמן: אנחנו מנסים לעשות שינויים גדולים.

יעקב ליצמן: ניתן להגיע למצב שאפשר להגיע לשינוי.

יעקב ליצמן: אני לא רוצה לקחת כסף מאף אחד.

יעקב ליצמן: אני רוצה להגיע למצב שההשתתפות עצמית תקטן.

יעקב ליצמן: יש היום הנחה של 10% מגיל 75.

ציון פיניאן: למה שזה לא יהיה מגיל 67?

יעקב ליצמן: אתה תגיד 67, אחרים יגידו 68.

יעקב ליצמן: גיל 70 זה גיל שיבה.

משה גפני: מה לגבי הרפורמה בבריאות הנפש?

יעקב ליצמן: עוד לא הגעתי לזה.

יעקב ליצמן: אני לומד את הנושא.

יעקב ליצמן: אני מבקש שתזמינו אותי בעוד חודש ימים כדי לדבר על בריאות הנפש.

יעקב ליצמן: לא יכול היות מצב שלכל בעיה במערכת הבריאות הפתרון יהיה קופות חולים.

יעקב ליצמן: תאונת דרכים קופות חולים, תאגוד בתי חולים קופות חולים, שירותי תלמיד קופות חולים, בריאות הנפש קופת חולים, טיפות חלב קופות חולים.

יעקב ליצמן: לא יכול להיות.

יעקב ליצמן: צריך לטפל בכל דבר בנפרד.

יעקב ליצמן: בגלל זה אמרתי שאני לא רוצה לדבר על בריאות הנפש .

יעקב ליצמן: אם אני אשתכנע שזה הפתרון אני לא אפחד להגיד ששוכנעתי.

יעקב ליצמן: אני רוצה ללמוד את הנושא.

רחל אדטו: למה יש קופת חולים חמישית?

משה גפני: זה חלק מהמדיניות של האוצר.

משה גפני: מי שחזק יהיה לו, למי שחלש לא יהיה.

משה גפני: הקופות לא יממנו את זה עד אין סוף.

משה גפני: השירות ילך ויפחת.

יעקב ליצמן: גם בנוגע לשר"פ יש לי ויכוח עם חבריי בוועדת כספים.

יעקב ליצמן: המצב הנוכחי היום הוא שבכל בתי החולים הממשלתיים משעה שתיים בצהריים עד למחרת בבוקר אין רופא בכיר.

יעקב ליצמן: יש סטז'רים.

יעקב ליצמן: רופא בכיר אין.

יעקב ליצמן: מי שיש לו כסף מביא את הפרופ' ומשלם לו כסף.

יעקב ליצמן: מי שאין לו כסף מחכה עד למחרת.

יעקב ליצמן: מיום חמישי בשתיים בצהריים עד יום ראשון בשמונה בבוקר אין רופאים, רק מתמחים.

יעקב ליצמן: זה דבר חמור ביותר.

יעקב ליצמן: יש רופאים שהתווכחו ואמרו שזה לא נכון .

יעקב ליצמן: אמרתי להם שאני אוכיח להם שאני צודק ולא הם.

יעקב ליצמן: עובדה שהייתה שביתת רופאים לפני כמה שנים.

יעקב ליצמן: הרופאים אמרו שהם יעבדו במתכונת שבת.

יעקב ליצמן: מתכונת שבת זאת שביתה.

יעקב ליצמן: דיברתי עם בכירי הרופאים בכל בתי החולים.

יעקב ליצמן: כולם אמרו לי שאם נסדר שר"פ כמו בהדסה הרופאים יישארו ולא ילכו למקומות אחרים.

יעקב ליצמן: עמדת האוצר היא חד וחלק נגד.

שלי יחימוביץ': אנחנו נעזור לך להתעמת בעניין הזה.

יעקב ליצמן: לגבי הקודים צריך שינויים.

יעקב ליצמן: דיברתי עם אבי גבאי.

יעקב ליצמן: אני הולך לשבת איתו גם אחרי הדיון הזה.

יעקב ליצמן: נראה מה הולכים לעשות שם.

יעקב ליצמן: יש כרגע 19 אלף מיטות.

יעקב ליצמן: 13 אלף בקודים.

יעקב ליצמן: 6000 יש פרטיים.

יעקב ליצמן: מספר המיטות בקודים לא השתנה.

אמנון כהן: זה מכסה?

חיים אורון: אין לחץ.

חיים אורון: זה לא הויכוח.

חיים אורון: הויכוח הוא על כך שיותר ויותר בתי אבות יוצאים מהקודים.

יעקב ליצמן: אני אומר לך שלא.

חיים אורון: תמיד יהיה מי שירצה לספק קודים.

חיים אורון: אין עם זה בעיה.

חיים אורון: תמיד יהיה מי שיספק קודים.

חיים אורון: השאלה אם תרצה שאבא שלך, זכרונו לברכה, ואבא שלי, זכרונו לברכה, יהיו שם.

יעקב ליצמן: אני נגד ועדה ציבורית.

יעקב ליצמן: גם אתה נגד.

יעקב ליצמן: אם נעשה ועדה ציבורית על כל דבר.

יעקב ליצמן: .

חיים אורון: תמנה ועדת מומחים.

שלי יחימוביץ': מה הנתונים שלך אומרים?

יעקב ליצמן: אני בודק את זה עכשיו.

יעקב ליצמן: אני מתכוון לדבר עם אבי גבאי.

יעקב ליצמן: אני בטוח שנגיע להסכמה.

רונית תירוש: היה דיון ביוזמתו של גו'מס.

רונית תירוש: מי שמפעיל את המוסדות האלה יצטרך לקיים את עצמו.

רונית תירוש: מספר המיטות לקודים ירד.

יעקב ליצמן: עד לרגע זה זה לא ירד.

יעקב ליצמן: אני מסכים איתכם שצריך לעשות שינוי במחיר.

יעקב ליצמן: אני הולך לבדוק את זה.

יעקב ליצמן: אני חודשיים פלוס בתפקיד.

יעקב ליצמן: יש המון עבודה והמון שינויים לעשות.

יעקב ליצמן: הצהרתי שאני הולך לעשות ביקורי פתע בחדרי מיון, לראות כמה זמן מחכים לתורים בקופת חולים.

אבי ישראלי: לגבי הנושא של מספר הרופאים והאחיות.

אבי ישראלי: זה נושא שאתם מכירים.

אבי ישראלי: מספר הרופאים במדינת ישראל הולך ויורד.

אבי ישראלי: הגענו להסכמה עם משרד האוצר שבשנת הלימודים הבאה מספר הסטודנטים יגדל ל505 לפחות.

אבי ישראלי: ברופאים אנחנו מעל לממוצע, באחיות אנחנו מתחת לממוצע.

אבי ישראלי: השיעור של האחיות הולך ויורד.

אבי ישראלי: אנחנו עושים פעולות מאוד גדולות להגדיל את מספר ההכשרות.

אבי ישראלי: פתחנו קורס לאחיות בדואיות שילכו לעבוד במסגרות של הבדואים בנגב.

אבי ישראלי: יש שם קושי באיוש המשרות.

אבי ישראלי: מספר המיטות לנפש במדינת ישראל ירד ל1.9.

אבי ישראלי: אנחנו חושבים שצריך לבנות מיטות כדי שבשנת 2014,2025 יהיה מספר מיטות יותר גדול.

חיים אורון: בגליל זה 2.4.

חיים אורון: בנגב זה 2.6.

אבי ישראלי: זה תלו בגילאים.

אבי ישראלי: בנגב ובגליל יותר צעירים.

אבי ישראלי: שיעור התפוסה בגליל הוא 85%.

אבי ישראלי: המקום שאני סוגר מיטות זה בגליל.

אבי ישראלי: שיעור התפוסה הוא אחד הנמוכים שיש.

אבי ישראלי: עלות הסל לנפש ירדה מאוד.

אבי ישראלי: מדברים על פחות מ200 שקל לבן אדם.

אבי ישראלי: אפשר לראות איך זה הלך וירד עם השנים.

אבי ישראלי: זה גורם לכך שלקופות החולים יש פחות כסף.

אבי ישראלי: כדי לפצות על זה יש תורים.

אבי ישראלי: אם לפני 5 שנים לא היו תורים במדינת ישראל, לפי הסקר של מכון ברוקדיל אנשים מחכים היום יותר משבועיים לרופאים מומחים .

אבי ישראלי: השיעור גדל, הגרף ירד.

אבי ישראלי: השיעור הולך וגדל.

אבי ישראלי: זה מאוד מטריד אותנו.

אבי ישראלי: אנחנו נכנסים לפרויקט יחד עם מנכ"לי הקופות.

אבי ישראלי: אני בטוח שאתם כחברי כנסת מקבלים המון פניות.

אבי ישראלי: אנחנו במשרד מקבלים.

רחל אדטו: זה לא קשור למספר הרופאים?

אבי ישראלי: הדבר העיקרי זה המדיניות.

אבי ישראלי: הדרך הכי טובה להקטין הוצאה היא לא להקצות.

אבי ישראלי: משרד הבריאות הוא צינור.

אבי ישראלי: אנחנו מעבירים את זה.

אבי ישראלי: כל הדברים האחרים זה אשפוז, גריאטריה, פסיכיאטריה.

אבי ישראלי: אלה הנושאים של המשרד.

אבי ישראלי: אנשים מביאים מזונות מחו"ל.

אבי ישראלי: שיעור המזון שמגיע מסין הולך וגדל.

אבי ישראלי: מספר העובדים הולך ויורד.

אבי ישראלי: אנחנו מטפלים בהרבה יותר אישורים, רישיונות, מסעדות ובתי ממכר עם מספר עובדים שהולך ויורד.

אבי ישראלי: אותו דבר לגבי טיפות חלב.

אבי ישראלי: מספר תינוקות לאחות הולך ועולה.

אבי ישראלי: חל שיפור מסוים.

אבי ישראלי: הצד השני של זה הוא שהחיוב על רשלנות רפואית הולך וגדל.

אבי ישראלי: הנושא שחשוב לנו זה תקציב הפיתוח.

אבי ישראלי: הצרכים שלנו בפיתוח הם עצומים אבל כמות הכסף הולכת ויורדת.

אבי ישראלי: צריך לזכור שרוב הכסף שמגיע לתשתיות מגיע מתרומות.

אבי ישראלי: התרומות בעולם הולכות ויורדות.

אבי ישראלי: התקציב הקיים הוא 45 מיליון שקל.

אבי ישראלי: מה שנדרש לנו זה מיליארד שקל.

אבי ישראלי: התקציב לכל המערכת קטן ביותר.

אבי ישראלי: אנחנו צריכים לדאוג למיגון.

אבי ישראלי: גם לזה אין תקציב.

משה גפני: מה זה מיגון של בתי חולים?

אבי ישראלי: צריך לממן את המיגון של רמב"ם, של בית החולים באשקלון.

משה גפני: למה לא מיגנתם את אשקלון?

אבי ישראלי: כי לא היה כסף.

משה גפני: דובר על מיגון בסיסי שלא עולה הרבה כסף.

משה גפני: למה בכל השנים האלו לא מיגנתם?

יעקב ליצמן: שאלתי בזמנו את ועדת העבודה והרווחה למה הם לא קיימו דיון על המיגון של בית החולים.

יעקב ליצמן: קראו לי לדיון על המיגון של חדר המיון באשקלון, לא קראו לי לדיון על המיגון של כל בית החולים.

משה גפני: שאלתי שאלה שרציתי לקבל עליה תשובה.

משה גפני: אני לא נכנס לשאלות הפוליטיות.

משה גפני: אני לא נכנס לשאלה של תקציב כזה או אחר.

משה גפני: אשקלון היא מוצב קדמי מבחינת בית החולים.

משה גפני: ידעו כל הזמן שעלולים ליפול שם קאסמים.

משה גפני: לא מדובר בתקציב גדול .

משה גפני: למה זה לא נעשה במשך כל השנים?

יעקב ליצמן: צריך לעשות מיגון לכל בתי החולים.

אבי ישראלי: מנכ"ל משרד הבריאות הנוכחי עוסק בגיוס תרומות.

אבי ישראלי: אני הבאתי את הכסף מתרומה.

שי חרמש: 10 מיליון.

משה גפני: הייתה תקופה שהיה תקציב ממשרד האוצר לטובת בית החולים באשקלון אבל האוצר לקח אותו חזרה.

אבי ישראלי: אין כזה דבר.

אלי בראל: היה תקציב שלא השתמשו בו.

משה גפני: מתי הוקצה כסף לבית החולים באשקלון?

יהודה רון: עדיין לא הוקצה.

יהודה רון: לא התחילו שם בעבודות.

יהודה רון: המיגון של בית החולים הוא מיגון עם אשקוביות.

יהודה רון: מה שאנחנו עושים זה רק את חדרי הניתוח, לא את כל בית החולים.

משה גפני: אם הייתם עושים את העבודה היו לכם עשרות מיליונים לעניין.

יעקב ליצמן: מערבבים פה שני דברים.

יעקב ליצמן: יש מיגון של בית חולים, יש מיגון של מיון.

יעקב ליצמן: אלה שני דברים נפרדים.

יעקב ליצמן: חדר מיון צריך לבנות חדש.

יעקב ליצמן: אני תומך בזה.

יעקב ליצמן: לא יעזור לכם שום דבר.

יעקב ליצמן: יש פתרון של מגרש החנייה.

יעקב ליצמן: הוא מקובל על כולם.

יעקב ליצמן: אני לא אתן לנהל מלחמת עולם על הנושא הזה.

יעקב ליצמן: מי שטיפל בזה היה אהוד אולמרט ורענן דינור.

יעקב ליצמן: שניהם החליטו בדיוק את אותה החלטה שאני החלטתי.

יעקב ליצמן: חדר מיון יקר לי.

יעקב ליצמן: אני אבנה אותו.

יעקב ליצמן: בית חולים אשקלון חשוב לי.

יעקב ליצמן: אני אשתדל לעשות מיגון בבית חולים בכלל, לא רק בחדר מיון, אבל אני לא הולך להזיז קברים.

משה גפני: אני תומך בך בעניין הקברים.

משה גפני: אני לא יודע למה לא נבנה.

משה גפני: אני זוכר דיונים בוועדת העבודה והרווחה.

משה גפני: אני זוכר דיונים שהיו לפני שנים.

שי חרמש: הייתה תרומה.

חיים אורון: הדיון הזה יותר חמקמק מחדר המיון באשקלון, יותר חמקמק מ90 השקלים שמופיעים פה שהקופות יוכלו לקחת אותם אחרת.

חיים אורון: לא הבנתי .

חיים אורון: הוא אפילו יותר חמקמק מהדיון על קופת חולים חמישית.

חיים אורון: ברור לגמרי שבשנה הבאה האוצר יבוא עוד פעם.

חיים אורון: יש המון החלטות.

חיים אורון: אף אחת מהן לא דרמטית, אף אחת מהן לא גדולה.

חיים אורון: מערכת הבריאות שהייתה הכי שוויונית בעולם, במאמץ מכוון ב10 שנים הפכה למערכת בריאות עם הפערים הכי גדולים.

חיים אורון: כל השאר זה סיפורים מסביב.

חיים אורון: יש את הנתונים שלכם, את הנתונים בספר.

חיים אורון: אני יכול לתת לך ספרייה.

חיים אורון: לא הייתה החלטה אחת.

חיים אורון: היה רצף של החלטות, כולל החלטות שמביאות את התמונה למה שהיא.

חיים אורון: ההוצאה הלאומית לבריאות לא קטנה.

חיים אורון: צריך להבין את הנקודה.

חיים אורון: היא פחות או יותר גדלה ביחס לגידול האוכלוסייה.

חיים אורון: מה שנשתנה זה המרכיבים שלה.

חיים אורון: בחוק הבריאות מופיע משפט שאומר כל אחד לפי יכולתו ולפי צרכיו.

חיים אורון: מה שעושים פה זה לא כל אחד לפי יכולתו.

חיים אורון: יש הגבלה על היכולת.

חיים אורון: המשפט שאומר שכל אחד לפי צרכיו הולך הפוך.

חיים אורון: החולה משלם יותר, הבריא משלם פחות.

חיים אורון: העני משלם יותר, העשיר פחות.

חיים אורון: זה מה שקורה.

חיים אורון: אין מנגנון אחר להעביר כסף מהבריא והיותר עשיר אל החולה אלא באמצעות המדינה.

חיים אורון: עניין הסיעוד.

חיים אורון: תכניס את הסיעוד לסל.

חיים אורון: ממילא אתה נותן 13 אלף קודים.

חיים אורון: את המספרים אמרת.

חיים אורון: אותו דבר בשיניים.

חיים אורון: מי שמכיר את התחום הזה יודע שרפואת שיניים תמיד הייתה פרטית.

חיים אורון: לא היו קופות חולים.

חיים אורון: אנשים שהקימו לא ידעו שיש רפואת שיניים.

חיים אורון: היא הייתה פרטית, תחרותית.

חיים אורון: עשו מה שרצו שם.

חיים אורון: היא הכי לא יעילה, הכי יקרה והכי לא שוויונית.

חיים אורון: יש על זה מספרים.

חיים אורון: תכניס את זה בהסכם הקואליציוני.

חיים אורון: אתה בצדק הולך ומתעסק בנושא התרופות.

חיים אורון: מה קרה עם התרופות?

חיים אורון: יש טבלה שמראה לכם מה קרה.

חיים אורון: המימון הציבורי יורד , המימון הפרטי עולה.

חיים אורון: ככה זה עובד.

חיים אורון: כל אחד מבין.

חיים אורון: יש פער של 1 ל8 בין העשירון התחתון לעשירון העליון.

חיים אורון: יש נתונים שמראים שרמת התחלואה גבוהה יותר ככל שרמת החיים יורדת.

חיים אורון: אפשר להסביר למה.

חיים אורון: ככה שוחקים את סל שירותי הבריאות.

חיים אורון: יש ירידה בהשתתפות פר נפש.

חיים אורון: האוצר אמר שיש עלייה פר נפש.

חיים אורון: ההוצאה הציבורית פר נפש ירדה מ1995.

חיים אורון: אפשר לגרד את זה בכל מיני פינות.

חיים אורון: אתם לא מוכנים להתמודד עם השאלה הזאת.

חיים אורון: אני בעד להגדיל את הסל הזה מהעלאת מס בריאות.

חיים אורון: בכל מערכת בעולם המעסיקים משתתפים במימון הוצאות הבריאות.

חיים אורון: זה מעשה ידי אדם.

חיים אורון: בתי אבות סיעודיים.

חיים אורון: בשיבא הוא אמר שמעל 30% זה לא קודים אלא פרטי.

חיים אורון: במכבי 80% זה פרטי.

חיים אורון: בתי אבות עניים יהיו בתי אבות עניים.

חיים אורון: ככה כתוב בתנ"ך שלי.

חיים אורון: רפואה לעניים תהיה רפואה ענייה.

חיים אורון: אם ישאירו את זה לשכבות החלשות אתה יודע טוב מאוד מה יקרה.

חיים אורון: את הויכוח על השר"פ נקיים.

חיים אורון: תוריד את הסיפור הזה של 90 השקלים.

יעקב ליצמן: ליצמן, לקחת על עצמך משימה לא פשוטה.

יעקב ליצמן: אתה לומד את הנושא מהר מאוד, אבל יש לך הרבה משימות.

יעקב ליצמן: אנחנו מאחלים לך הצלחה.

יעקב ליצמן: הצלחתך תביא תרופה ומזור להרבה במדינת ישראל.

יעקב ליצמן: אתה תצטרך להיאבק עם משרד האוצר.

יעקב ליצמן: אחד התקציבים הגדולים זה תקציב הבריאות.

יעקב ליצמן: אנחנו נהיה לך לעזר.

יעקב ליצמן: מאוד מוזר לי כל הדיון על ההסדרים ועל התקציב כשתקציב המדינה עוד לא הונח על שולחן הכנסת.

יעקב ליצמן: זה אבסורד שאנחנו דנים ולא קיבלנו את התקציב.

יעקב ליצמן: אני לא מבין למה התקציב לא מונח.

חיים אורון: עד 16 ביוני הם צריכים להגיש.

משה גפני: אני תמכתי בתקציב דו-שנתי והגדלת הזמן.

משה גפני: אנחנו נמצאים חודשים ארוכים מאוד בלי תקציב למדינה.

משה גפני: הלכנו לבחירות.

משה גפני: המצב הכלכלי בעולם מאוד קשה.

משה גפני: אנחנו המדינה היחידה שלא מתמודדת עם זה מסיבות אובייקטיביות.

משה גפני: אנחנו צריכים לאשר תקציב שנתי.

משה גפני: המציאות היא שלא מספיקים להכין את זה.

משה גפני: ועדת שרים לענייני חקיקה ישבה.

משה גפני: הם צריכים להדפיס את הספרים.

משה גפני: מבקשים מהם לגמור את זה ביום רביעי כדי להגיע למליאת הכנסת.

משה גפני: אני עשיתי חשבון.

משה גפני: הקדמתי את הדיונים במשרדים שבהם אפשר לדון כדי לא להיכנס לסד הזמן הזה.

יעקב ליצמן: בעבר היה אותו דבר.

יעקב אדרי: אני חושב שלא נכון לדון.

משה גפני: התקיימו כמה דיונים בוועדת הכספים שהקואליציה או הממשלה לא היו מרוצים שהם התקיימו.

משה גפני: הדיון הוא דיון.

משה גפני: אנחנו בסוף נרצה לדעת על נושא התקציב מסגן השר.

יעקב אדרי: יש בלאי אדיר בבתי החולים.

יעקב אדרי: מראה פיזי קשה מאד.

יעקב אדרי: צריך בעניין הזה שיהיה תקציב חומש על מנת שמשרד הבריאות יוכל לפעול בצורה מסודרת.

יעקב אדרי: לגבי התרופות.

יעקב אדרי: צריך להיכנס לעובי הקורה.

יעקב אדרי: יש פער עצום בין המחיר של המפעל למחיר של הצרכן.

יעקב אדרי: בדקתי את זה.

יעקב אדרי: כשתבדוק יתגלו פערים גדולים מאוד.

יעקב אדרי: אני מציע לבדוק את סל התרופות.

יעקב אדרי: שם תוכל להרוויח הרבה כסף.

יעקב אדרי: אני מציע שתבדוק את זה ותגמור עם זה.

יעקב אדרי: יש את הנושא של תקיפת עובדי בריאות בבית חולים.

יעקב אדרי: הנגע הזה עוד לא הסתיים.

חיים אורון: לא נתנו דין רציפות על החוק שלי.

יעקב אדרי: בואו נטפל בחוק שלך כי הוא מאוד חשוב.

חיים אורון: זה לא עולה כסף, מה איכפת להם?

יעקב אדרי: יש את הנושא של ההקרנות בפריפריה.

יעקב אדרי: הם צריכים לנסוע עד רמב"ם.

משה גפני: יעשו את זה בצפת עם שלוחה של רמב"ם.

יעקב ליצמן: אני בודק אפשרות לפתוח בזיו.

זאב בילסקי: כבוד סגן השר, בחודשיים ימים נכנסת לעניין.

זאב בילסקי: שמעתי אותך שעלית לבמה ואמרת שהרב פירר הוא שר הבריאות.

יעקב ליצמן: אני לא מבין כלום בבריאות, הוא כן.

זאב בילסקי: האם אדוני מכיר את עמית קדוש?

זאב בילסקי: זאת ילדה מכפר סבא שלפני מספר חודשים נעשתה התרמה כדי להציל את חייה.

זאב בילסקי: עלות של מבחנה היא 180 שקלים.

זאב בילסקי: כל האחריות כדי להציל את עמית קדוש נמצאת על כתפיה של גברת בשם ברכה זיסר.

זאב בילסקי: היא ועזר מציון.

זאב בילסקי: אני לא מבין, צריכים 3 אנשים למצוא פתרון לילדה?

זאב בילסקי: אנחנו מדברים על 180 שקל.

זאב בילסקי: כשמדברים על תרופות מאריכות חיים.

זאב בילסקי: .

יעקב ליצמן: אתה אומר 180 שקלים.

יעקב ליצמן: נפגשתי עם עזר מציון על הנושא שאתה מדבר עליו.

יעקב ליצמן: מדובר בהרבה כסף.

זאב בילסקי: זה כסף קטן בהשוואה לכל סעיף שדיברתם עליו פה.

זאב בילסקי: שום סעיף לא מתקרב לסכום שצריך על מנת להציל את עמית קדוש.

זאב בילסקי: היום בבנק יש 450.

זאב בילסקי: איך אפשר לטפל בדברים אחרים כאשר יש את הדבר הזה?

יעקב ליצמן: נדמה לי שהמבצע האחרון עלה 11 מיליון.

זאב בילסקי: הכל היה מתרומות.

זאב בילסקי: אני חושב שגם 11 מיליון זה כסף קטן בהשוואה לתקציבים שמסתובבים בחדר הזה.

זאב בילסקי: נושא שכואב לי מאוד זה המחסור ברופאים.

זאב בילסקי: ראיתי את העקומה לגבי המחסור ברופאים.

זאב בילסקי: זה התחיל לפני כמה שנים.

זאב בילסקי: זה ממשיך.

זאב בילסקי: אנחנו נתקלים ברופאים שמגיעים לארץ ומגרשים אותם.

זאב בילסקי: הם רוצים להשתלב פה.

זאב בילסקי: מדובר באנשים שמוכרים במקומות שלהם.

זאב בילסקי: הם שולחים את התעודות.

זאב בילסקי: מתעללים בהם במשרד הבריאות.

זאב בילסקי: הם עוזבים את הארץ והולכים לעבוד בגרמניה, כי פה במשרד הבריאות עושים להם את המוות.

זאב בילסקי: אני יכול לתת לאדוני מכתבים.

זאב בילסקי: גם אם הם יישארו בארץ הם לא יתגברו על מה שעשו להם במשרד הבריאות.

זאב בילסקי: המנכ"ל יודע.

זאב בילסקי: יפה שעה אחת קודם ב3 הימים האחרונים הייתי בבית לוינשטיין ברעננה וברמב"ם.

זאב בילסקי: דיברתי שעה וחצי עם מנהלי בתי החולים.

זאב בילסקי: שעה 25 דיברנו על תרומות.

חיים אורון: איתי אף אחד לא מדבר על תרומות.

זאב בילסקי: מסתבר שכולם צריכים.

זאב בילסקי: יש מצב לא נורמאלי.

זאב בילסקי: בואו נעשה מכרז לבתי חולים ונכתוב איזה תכונות צריך.

זאב בילסקי: היום אתה קודם צריך להיות שנורר, אחר כך השאר.

זאב בילסקי: אתה לוקח היום מנהלי בתי חולים שלא מוכשרים לעניין הזה.

זאב בילסקי: לא יכול להיות שמדינת ישראל תתעלם מחובתה לבנות בתי חולים.

זאב בילסקי: ברמב"ם מאות מיליונים נתרמו על ידי אנשים נפלאים.

זאב בילסקי: אפשר להביא תכנית 5,10 שנתית.

זאב בילסקי: זאת משימה לאומית.

זאב בילסקי: זה תפקידה של המדינה.

פניה קירשנבאום: כבוד היושב-ראש, רציתי לדבר על זה שהרפואה הממלכתית פשטה את הרגל ושאנחנו מתחילים יותר ויותר להיות דומים לארצות הברית בצדדים המכוערים שלה.

פניה קירשנבאום: רציתי לדבר על קופות החולים ולהגיד שעשינו ההיפך ממה שעושים בכל העולם.

פניה קירשנבאום: עכשיו מתלוננים שיש תורים.

פניה קירשנבאום: אין לקופות חולים מה להתחרות ביניהן.

פניה קירשנבאום: אין טעם לעבור מאחת לשנייה.

פניה קירשנבאום: אם נביא חמישית, בשנה הראשונה אולי יהיה משהו, בעוד 5 שנים היא תהפוך לאותה קופת חולים כמו האחרות.

פניה קירשנבאום: אנחנו מדברים על סיעוד.

פניה קירשנבאום: מי שמגיע לבתי החולים הסיעודיים אלה אנשים שיש להם אמצעיים.

פניה קירשנבאום: למי שנמצא בבית ולא יכול להגיע לבית חולים סיעודי נשאר רק למות כי בבית אין אמצעים לטפל בו.

פניה קירשנבאום: נקודה שאתה, כבוד השר, צריך לטפל בה זה הנושא של הפריפריה ובתי החולים.

פניה קירשנבאום: דווקא בנקודה הזאת אני לא מבינה איך אין עדיין בית חולים באשדוד.

פניה קירשנבאום: צריך שהמכרז יסתיים וייבנה שם בית חולים ציבורי.

פניה קירשנבאום: אני מקווה שנעמוד ונמצה את החוק הזה עד הסוף.

פניה קירשנבאום: אולי נפתור את הבעיה.

פניה קירשנבאום: יש עניין של תרגום בבית חולים.

פניה קירשנבאום: בשום בית חולים אין מתורגמן.

פניה קירשנבאום: אני מקבלת תלונות על זה שמגיע רופא שלא יודע לדבר אמהרית או רוסית ואין מי שיתרגם לחולה.

פניה קירשנבאום: למזלנו לפעמים יש אחיות .

פניה קירשנבאום: ברוב המקרים הרופא מדבר לקירות.

פניה קירשנבאום: בן אדם הולך הביתה ולא יודע מה הוא צריך לעשות כי אף אחד לא תרגם לו.

פניה קירשנבאום: יש מתורגמנים.

פניה קירשנבאום: צריך שיהיו בבית חולים.

פניה קירשנבאום: אני רוצה לחזור לברזילי ולמיון הממוגן.

פניה קירשנבאום: אתה מדבר על זה שלא תזיז קברים.

פניה קירשנבאום: אני שומעת שבטבריה מצאו פתרון איך לעשות את זה עם רובוט.

פניה קירשנבאום: למה לא מוצאים גם כאן פתרון?

יעקב ליצמן: ניסינו את זה.

יעקב ליצמן: זה לא הלך.

פניה קירשנבאום: אני שומעת מחיים אורון שמספר שכל שנה דנים על אותן בעיות ומצטערים על מה שלא פתרו בשנה קודמת.

פניה קירשנבאום: אני מאוד מקווה שלא נשב פה ונצטער על כך שלא היה לנו מיון באשקלון.

אמנון כהן: כבוד סגן השר, אני מאוד שמח שלקחת על עצמך לעשות סיורים בהפתעה.

אמנון כהן: אני נתקל במצב שגם בבתי החולים וגם בקופות החולים יש חוסר תקנים וכוח אדם.

אמנון כהן: כתוצאה מכך יש תורים והרופאים שעושים את השירות מאוד עייפים כי הם עובדים הרבה שעות.

אמנון כהן: הנושא צריך לבוא על פתרונו.

אמנון כהן: לא רק רופאים, גם אחיות קורסות תחת הנטל.

אמנון כהן: כתוצאה מכך האזרחים לא מקבלים את השירות.

אמנון כהן: אני בטוח שמדובר על לחסוך תקנים, על לחסוך כסף כי כנראה לא עומדים במעמסה שישנה.

אמנון כהן: יש את הנושא של סל התרופות.

אמנון כהן: כבוד סגן השר, צריך לשנות פאזה בראש בנושא התרופות.

אמנון כהן: זה לא תורה מסיני.

אמנון כהן: לא יכול להיות שאזרח שצריך לקבל תרופות צריך להיות שנורר.

אמנון כהן: לא יכול להיות שיגידו שבשביל ניתוח מסוים הוא צריך לטוס לחו"ל.

רחל אדטו: אנשים טסים בלי סיבה.

אמנון כהן: בסל התרופות צריך לעשות משהו אחר.

אמנון כהן: צריך לעשות ביטוח.

אמנון כהן: לא צריך את כל הוועדות האלו.

אמנון כהן: צריך לעשות שינוי.

אמנון כהן: צריך לעשות ביטוחים מתאימים כך שהאזרח יקבל את התרופה ביום שהוא צריך.

אמנון כהן: יש את הנושא של בתי אבות.

אמנון כהן: חמי נמצא בבית אבות.

אמנון כהן: אני מכיר את הדברים מקרוב.

אמנון כהן: המכרז האחרון שיצא הוציא מהמעגל גופים שלא יכלו להתמודד.

אמנון כהן: יש לנו את הקוד במידה ואנחנו יודעים שבבית אנחנו לא יכולים לתת לאבא את הטיפול המרבי ואנחנו רוצים לשים אותו במקום מכובד.

אמנון כהן: פה יש מצב שפגעו קשות בקריטריון של בתי אבות.

אמנון כהן: בסופו של דבר הנפגע העיקרי זה הקשיש או הקשישה.

אמנון כהן: צריך לעשות בדיקה מחודשת.

אמנון כהן: לא איכפת לי שיחייבו את המשפחות, אבל שהאדם שנמצא במקום יקבל את השירות הטוב.

אמנון כהן: בנושא תקציבי הפיתוח.

אמנון כהן: אי אפשר להשוות בין בית חולים קפלן לבית חולים אסף הרופא שבמקום לנהל הרופאים נסעו לחו"ל על מנת להביא תרומות.

אמנון כהן: המקום מטופח ויפה.

אמנון כהן: לא יכול שאזרח שמקבל טיפול בבית חולים מסוים לא יקבל את אותו טיפול בבית חולים אחר.

אמנון כהן: זה משהו אבסורדי.

אמנון כהן: המדינה חייבת להתחייב.

רונית תירוש: הדעת איננה סובלת שנשמור על קדושת המתים ולא נכבד את קדושת החיים.

רונית תירוש: חובה על המגזר – אני לא נכנסת לויכוח בנושאים האלה כי אני לא מבינה - למצוא פתרון חלופי.

יעקב ליצמן: יש.

רונית תירוש: לנושא הקודים.

רונית תירוש: אני לא יודעת איפה זה עומד, אבל היו תלונות מוצדקות לגבי השיטה שנותנים לסיעודי את הקודים.

רונית תירוש: אני לא מדברת על משך הזמן .

אבי ישראלי: אנחנו לא מתעסקים בזה בכלל.

אבי ישראלי: אנחנו לא מעורבים בזה בכלל.

רונית תירוש: יש מקום ששר הבריאות יתערב.

יעקב ליצמן: אני אשמח אם תגישי חוק.

משה גפני: צריך לאחד את כל הוועדות הרפואיות כי זאת שערורייה.

משה גפני: צריך שתקום ועדת חקירה לגבי איך מתנהל כל הדבר הזה מול הקשישים, מול החולים.

משה גפני: הגשתי הצעת חוק.

משה גפני: כמעט העברתי אותה.

רונית תירוש: יש בארץ מחסור ברופאים.

רונית תירוש: כתוצאה מההכרה בעובדה שיש מחסור הלכו במשרד הבריאות צעד אחד קדימה.

רונית תירוש: נותנים תוכניות מקלות.

רונית תירוש: אני צודקת?

אבי ישראלי: לא ממש.

רונית תירוש: הבנתי שבתל השומר הייתה בעיה.

רונית תירוש: .

אבי ישראלי: היא נפתרה.

רונית תירוש: בית ספר לרפואת שיניים נסגר או עומד להיסגר.

אבי ישראלי: הוא נפתח מחדש.

רחל אדטו: נוח לנו להשמיץ את מערכת הבריאות, אבל מערכת הבריאות היא מערכת מפוארת בהשוואה לכל מערכת אחרת בעולם.

רחל אדטו: סל הבריאות של מדינת ישראל נותן יותר מאשר כל מקום בעולם, חוץ אולי מנורווגיה וגרמניה.

רחל אדטו: בהשוואה לעולם סל הבריאות אצלנו הוא רחב היקף במיוחד.

רחל אדטו: המערכת שלנו מפוארת.

רחל אדטו: יש בעיות במערכת.

רחל אדטו: אין ספק שסגן השר ליצמן יצליח להניע את המערכת.

רחל אדטו: לגבי הדברים שאמר חיים אורון.

רחל אדטו: אם יטילו מס בריאות מס הבריאות יהיה כמו מס הכנסה.

רחל אדטו: לא כל מס בריאות מגיע למערכת.

רחל אדטו: הכסף יגיע למשרד האוצר.

רחל אדטו: הוא בוודאי לא יגיע למשרד הבריאות.

רחל אדטו: קופות החולים הן לא למטרות רווח, אבל הן עובדות בצורה כלכלית.

רחל אדטו: אנחנו רואים את זה באמצעות השב"נים של הקופות.

רחל אדטו: זה למטרת רווח אמיתית.

רחל אדטו: איפה הכסף של השב"ן נמצא?

רחל אדטו: בהקמת אסותא מפואר.

רחל אדטו: עוד מעט נראה את המדיקל סיטי.

רחל אדטו: לשם הכסף של השב"ן הולך.

רחל אדטו: הקופות חוסכות בשירות לחולה על חשבון השב"ן.

רחל אדטו: השב"ן הרווחי לא הולך לטובת החולים.

רחל אדטו: לגבי בית חולים אשקלון.

רחל אדטו: אתמול הייתי בבית חולים אשקלון.

רחל אדטו: החלטתי שאני רוצה לראות את כל החלופות.

רחל אדטו: היה פה בלבול לגבי מה שנאמר.

רחל אדטו: זה לא רק המיגון של בית החולים, אלא זה בנייה תת קרקעית, מיטות להעביר, חדר מיון.

רחל אדטו: יש פה הרבה אספקטים.

רחל אדטו: זה משהו הרבה יותר מורכב.

משה גפני: בבית חולים באשקלון לא נעשה דבר וחצי דבר על ידי מדינת ישראל במשך 12 שנה.

משה גפני: נמצאו שם קברים.

משה גפני: כולכם מדברים על זה.

רחל אדטו: בית החולים באשקלון מחייב שינוי מהותי.

משה גפני: ליצמן ימצא פתרון.

משה גפני: 12 שנים לא נגעו בבית חולים הזה.

רחל אדטו: יש פתרונות בלי העתקה.

רחל אדטו: במסגרת הקיימת של בית החולים אפשר לעשות את זה.

שי חרמש: לגבי בית חולים ברזילי.

שי חרמש: מדובר בבית חולים שנמצא בקו עימות ממשי.

שי חרמש: מחר בבוקר יכול להיות ירי לאשקלון ובית החולים לא ערוך לזה.

שי חרמש: לאורך כל הדרך מדינת ישראל לא זרקה מטבע לכיוון ההוא.

שי חרמש: הרעיון להקים את המגרש.

שי חרמש: שני ילדיי נולדו בבית החולים, אני מכיר את כל המחלקות.

שי חרמש: הבעיה איננה 150 מטר למגרש החנייה.

שי חרמש: אין שום תכנון על המגרש.

שי חרמש: כל העיכוב הזה ייקח שנתיים.

שי חרמש: השנתיים האלה עלולות לעלות בדם.

שי חרמש: ההמתנה מסוכנת.

קריאה: לגבי האשפוז הסיעודי.

קריאה: הייתה הצעת חוק בנושא הזה של סגן השר אורית נוקד.

קריאה: שר הבריאות הקודם עיכב את כל הדיון בוועדה בטיעון שמשרד הבריאות יש לו תכנית משלו והוא יביא את התכנית שלו.

קריאה: בינתיים לא השר ולא התכנית.

קריאה: על הקודים אי אפשר לדון רק לפי המצב כרגע.

קריאה: אני זוכר ששנים נאלצנו להפגין בלי סוף כדי להבטיח את העניין הזה של קודים.

קריאה: אני לא דן רק במצב הקיים.

קריאה: זה עלול קרות מחר שוב.

קריאה: משרד הבריאות הסכים לעיקרון שהם יעלו במשהו את מס הבריאות ויפתרו אחת ולתמיד בעיה כל כך כאובה.

קריאה: אני רוצה להודות לשר על המחשבה שלו לגבי הורדת ההשתתפות העצמית מגיל 70.

יהודה סדי: מימון מערכת הבריאות על ידי הממשלה הוא 30%.

יהודה סדי: משנת 1994 המימון הציבורי,שזה הקופות, ירד לכ25%.

יהודה סדי: היה מס מקביל של 50%.

יהודה סדי: זאת הבעיה.

משה גפני: היה דיון ביום רביעי על המכרוז הסיעודי.

משה גפני: נמצאים פה מנהלי בתי אבות.

משה גפני: הם העלו את דבריהם ביום רביעי.

משה גפני: אני בעקבות הדיון הזה קיבלתי את המכתב שבו הם מתנגדים לוועדה ציבורית.

משה גפני: אני מאוד מבקש ממך, אדוני סגן השר, להיכנס לעניין.

משה גפני: מה שהולך להיות זה שלקשישים העניים לא יהיה פתרון.

משה גפני: אולי לא היום, אולי לא בעוד שנה.

משה גפני: זאת המגמה שהולכת לקרות.

משה גפני: זה שאומרים שמתעסקים ב2500 נושאים רפואיים זה לא פותר את הבעיה הזאת.

משה גפני: הבעיה הזאת על שולחני, היא לא מוסתרת.

משה גפני: לקשישים עניים לא יהיה פתרון, לקשישים עשירים יהיו פתרון.

משה גפני: פעם חיכו הרבה זמן לקוד.

משה גפני: יכול להיות שמורידים את הערך של הרמה של הקוד שלא יהיה כדאי ואנשים יהיו צריכים לשלם לבתי אבות פרטיים.

משה גפני: הוועדה צריכה לבחון את הנושא מחדש.

משה גפני: המצב הזה לא יוכל להימשך.

משה גפני: אני מבקש את הבדיקה של זה.

משה גפני: המבחן הגדול הוא מה יקרה במהלך הקדנציה הזאת.

משה גפני: אני יודע שמי שהולך לקופת חולים צריך לשלם הרבה יותר.

משה גפני: ביטוח בריאות הוא מס הכנסה לכל דבר.

משה גפני: הוא איננו מיועד למערכת הבריאות.

אלי בראל: הוא מיועד למערכת הבריאות.

משה גפני: מדובר על מס רגיל.

משה גפני: האוצר עושה את עבודתו.

משה גפני: הוא מוריד את מדינת ישראל מבחינת מערכת הבריאות הציבורית.

משה גפני: לעשירים תהיה רפואה ולעניים תהיה הרבה פחות.

משה גפני: מערכת הבריאות הציבורית הולכת ופוחתת.

משה גפני: אמרת נכון לגבי בריאות הנפש.

משה גפני: משרד האוצר מבקש להעביר את בריאות הנפש לקופות החולים.

משה גפני: השירות הזה הולך להיפגע באופן חמור.

משה גפני: הולכים להביא את הסעיף הזה הרבה שנים אחורנית.

משה גפני: האוצר רוצה את זה כי יהיה פחות טיפול.

משה גפני: פגועי הנפש פחות צועקים.

משה גפני: את הכל רוצים להעביר לקופות חולים.

משה גפני: תראו את האבסורד, האוצר רוצה להעביר לקופות החולים אבל הוא רוצה לשלוט עליהן.

משה גפני: הוא מביא בחוק ההסדרים את העניין שהוא מחליט מי תהיה מועצת קופת חולים, מי תהיה ההנהלה, מי יהיו האנשים שם.

משה גפני: הוא אומר שהוא ממשיך לשלוט, אבל את הכסף הוא זורק על קופות החולים.

משה גפני: אנחנו לא נאפשר את זה.

משה גפני: בזמן האחרון אתה פונה על הדברים הכי בסיסים והתשובות הן שבלוניות.

משה גפני: לפעמים משחקים בחיי אדם.

משה גפני: התוצאה בלתי מתקבלת על הדעת.

משה גפני: אני בטוח שאתה יודע את הבעיות ואת הנושאים.

משה גפני: אני מעריך שתטפל בזה.

משה גפני: לגבי הנושא של ארגוני ההצלה.

משה גפני: לאחרונה מד"א הפסיקה את הקשר איתם ונפגע שירות חיוני.

משה גפני: המציאות היא שמד"א לא מאפשרת את מה שניתן כל הזמן.

יעקב ליצמן: אני אשב עם האוצר לגבי הקודים.

יעקב ליצמן: אני ארצה לראות את המספרים.

יעקב ליצמן: זה החלק הגדול של הבעיה.

יעקב ליצמן: אני לא רוצה להיכנס לעניין של מד"א.

יעקב ליצמן: הבעיה היא יותר פנימית.

יעקב ליצמן: אני לא רוצה לפרט.

יעקב ליצמן: אני אשמח להגיד לך ב4 עיניים.

יעקב ליצמן: עושים כאן עוול.

פניה קירשנבאום: איך פותרים את זה?

יעקב ליצמן: יש לי את הדרך לטפל בזה.

יעקב ליצמן: חיים אורון דיבר על להכניס את הסיעוד לתוך הסל.

יעקב ליצמן: אני לא מבין את המשמעות.

יעקב ליצמן: אני מבין שזאת פצצה אטומית.

יעקב ליצמן: אני אתן תשובה לגבי אם זה אפשרי.

יעקב ליצמן: אני בעד תכנית חומש, אבל אני צריך להלחם על פירורים.

יעקב ליצמן: בקשר למחיר התרופות יש פער.

יעקב ליצמן: כרגע זה לא הזמן לפרט.

יעקב ליצמן: יש הרבה מה לעשות לגבי תרופות.

יעקב ליצמן: זה לריב עם כולם.

יעקב ליצמן: אני הולך לעשות את זה.

יעקב ליצמן: יש דברים שעדין לא בשלים.

יעקב ליצמן: תקיפת רופאים ה דבר חמור מאוד.

יעקב ליצמן: יש הצעת חוק.

חיים אורון: לא הגישו אותה.

חיים אורון: אתה צריך להגיש ערעור.

יעקב ליצמן: אני לא יכול , אני לא שר.

יעקב ליצמן: עזר מציון חשוב ביותר.

יעקב ליצמן: מדובר בעבודות קודש.

יעקב ליצמן: אני אשתדל לעזור להם.

יעקב ליצמן: לגבי זה שמשרד הבריאות מתנכל לרופאים אני אתן תשובה.

יעקב ליצמן: בית חולים באשדוד יהיה מהר מאוד.

יעקב ליצמן: לא יעזור לאף אחד.

יעקב ליצמן: תהיה הסכמה של כולם.

יעקב ליצמן: אני לא מבין את המשמעות של מתורגמן.

יעקב ליצמן: אמנון כהן דיבר על שירות פחות טוב בבתי אבות.

יעקב ליצמן: צריך להעלות את המחיר לבתי אבות.

יעקב ליצמן: אני מאשים גורמים מסוימים שסירבו לטפל בנושא המיגון של חדר המיון באשקלון.

יעקב ליצמן: אולמרט החליט עם רענן דינור.

יעקב ליצמן: סירבו לעסוק בזה.

יעקב ליצמן: מנהל בית החולים לא חייב להסכים עם סגן שר הבריאות.

יעקב ליצמן: הוא סירב לעשות.

יעקב ליצמן: אני יודע שאשקלון זה קו קדמי שחייב.

משה גפני: קיימנו דיון בלי שהתקציב הונח על שולחן הכנסת.

משה גפני: האם התקציב שהממשלה מביאה ראוי?

יעקב ליצמן: אני לא יכול להתלונן.

יעקב ליצמן: עשו אמנם קיצוץ, אבל אני לא יכול להתלונן.

משה גפני: אני רוצה להודות לסגן שר הבריאות ולמנכ"ל משרד הבריאות.

משה גפני: הישיבה נעולה.